**Miracula sancti Iuuenalis martyris**

**< Beneventi operata > (BHL 4613m)**

*Lectio I*

1. Quodam tempore, cum Deus incolae huius patriae pro

piaculis irasceretur, immissiones per angelos malos immisit –

ut scriptum est – et uindictam exercuit in eis. 2. Cumque ui-

ri ac mulieres pestilentia percuterentur, sacerdotes et clerici

suburbani simul cum municipibus populis, magno cum gemi-

tu et supplicationibus letaniarum, ad martyrum patrocinia re-

currerent. 3. Clerus autem intentus psallebat et plebeius po-

pulus deuotis et altis uocibus Kyrie eleison clamabat.

*Lectio II*

1. Dum autem totum simul cum canticis et letaniis com-

plesset Psalterium, ceperunt, sole ruente, offerre Domino sa-

crificium uespertinum, 2. sed inter sacra missarum sollempnia

peruasor et hostis antiquus unum ex laicis, nomine Petrum,

qui super nomine Teutari dicebatur, 3. qui et inter supplican-

tes in ecclesia deuotis astabat, percussit.

*Lectio III*

1. Qui statim in pauimento absque loquela ruens, cunctis

astantibus incussit pauorem. 2. Cumque orationis ob terrorem

229

intermisissent intentionem, ad uidendum eum, qui antiqui

hostis percussione corruerat, festinabant. 3. Qui non post

multum surrexit et in solo oratorii resedit. 4. Quem interro-

gantes, cur ita subito corruisset, respondit: «Venit angelus

Satanae et percussit me, ideo cecidi».

*Lectio IV*

1. « Dum autem imminens uellet me ab hac uita funditus

extinguere, et meam animam ad inferni claustra festinus rape-

re, sanctus Iuuenalis martyr ob ereptionem citius michi mox

affuit; et de eius me potestate eripuit. 2. Illum autem cum

uirga aurea, quam manu gestabat, grauiter flagellans de orato-

rio expulit, et ad me iterum quantocius aduentans proximus

stetit, 3. et cum predicta uirga locum percussionis leuiter tan-

gens ita me consolatus est dicens: «Surge, et sanus esto, Deo-

que, qui me in tuum auxilium direxit, gratias age».

*Lectio V*

1. «Quem cum requisisset, quis esset et quo nomine uo-

caretur, respondit: «Ego quidem sum Iuuenalis martyr, sic

nomine a progenitoribus dictus, cuius corpus sub hoc Deo et

meo altari in spe resurrectionis quiescit. 2. Et quia deuote

orando ad Deum omnes clamasti, ideo exauditi estis, presen-

sque plaga percussionis diaboli et mortis, Deo miserante, a

uobis cessauit. 3. Ideo domino Iesu Christo fideliter deseruire

curate, et hanc misericordiam quam uos exercuit omnibus

predicate, ut cuncti discant in eum firmius confidere, et de

eius misericordia in tribulatione numquam desperare».

230

*Lectio VI*

1. Presbiter quidam de Sancto Laurentio nobis uicino

< erat >, cui Petrus erat nomine, habens nepotem puerum ual-

de infirmum, quam nimis diligebat, 2. Cui, cum omnibus hu-

manae sollertiae cura fuisset adhibita, et magis ac magis coti-

die deterior fiebat, spe salutis amissa, de sepulcro iam tan-

tummodo cogitabant.

*Lectio VII*

1. Cum autem prefatus presbiter post matutinam sinaxim

membra quieti, ut somnum parumper caperet, posuisset, eo

quod pro infirmo uigilauerat multum, nondum adhuc plene

dormienti mox affuit sanctus Iuuenalis eumque tali pacto affa-

tus est: «O Petre, Dei sacerdos, quare ita tristis es?». 3. Qui

respondens ait: «Potero ne tristis non esse dum uideo meum

ualde dilectum nepotem mori, et ego, qui uetulus sum, in hac

uita diu uiuens consisto?».

*Lectio VIII*

1. Qui dixit ei: «Vade festinato ad Sanctae Sophiae mona-

sterium tecum portans cereum, et offerre pro eo Domino, faci-

to sacrificium, et statim de hac infirmitate sanus erit, ipso

adiuuante uelociter. 2. Quem cum requisisset quis esset, qui

ei talia iubebat et celerem sanitatem infirmo puero promitte-

bat, respondit: 3. «Iuuenalis namque martyr nomine uocor,

231

sumque sociatus beato Bonifacio martyre sub uno Dei altari,

in quo predictum pro infirmo sacrificium Deo et meo in no-

mine offerri iubeo». Et abiit.

*Lectio IX*

1. Experge autem factus presbiter festinanter tulit opti-

mum cereum, simulque redemptionis pretium, citoque uenit

ad hoc monasterium, inuenitque Iohannem prepositum, inti-

mauitque ei suae necessitatis negotium. 2. Qui festinus uo-

cauit unum sacerdotem de fratribus monasterii, Maurum no-

mine, eumque humiliter supplicans precepit, ut Domino pro

predicto infirmo offerret sacrificium.

*Lectio X*

1. Quod cum deuotissime fecisset, ad domum propriam

predictus presbiter est reuersus, inuenitque puerum, quem

proximum morti relinquerat, melius se habentem, et alimenta

quae manducaret querentem. 2. Dum autem manducauit et

bibit, statim conualuit, et plures postmodum uixit annos. 3.

Hoc dum sepe dictus sacerdos uidit Deo et beato Iuuenali

martyri immensas gratias egit.

*Lectio XI*

1. Alio autem tempore quemdam agricolam de Sancto Vi-

to, qui ad Septimum dicitur, conualuit, cuius nomen sumus

232

obliti, eo quod iam plures anni elapsi sunt, ex quo eum san-

ctus Iuuenalis de graui infirmitate febrium et frigoris sanus

fecit. 2. Cuique in uisione apparens, dixit: «Quantocius ad

monasterium Sanctae Sophiae deportari te facito. Ibi enim re-

quiescit in somno pacis meum corpusculum, 3. offerque ibi

oblationem ad meum altare et communica, sicque de hac in-

firmitate eris sanus. Nam ego sum Iuuenalis martyr, qui hoc

tibi precipio».

*Lectio XII*

1. Quam iussionem absque dilatione cum diligenter fecis-

set, statim a Deo et beato Iuuenale sanus est factus, et qui

equo ut infirmus subuectus uenerat, pedester ad suam domum

sanus omnino et alacer rediit. 2. Qui Dei et beati Iuuenalis

misericordia erga se exuberare cognoscens, octauo postmodum

die unum carrum de lignis ad focum fratribus, caritatis et ui-

sitationis gratia, adduxit beatoque Iuuenali martyri attentius

commendauit, et sic ad suam rediit domum.

233